Lenghìstica

La lenghìstica a l'é la siensa ch'a studia ël langagi.
Ij siensià ch'a studio ël langagi a son ciamà lenghista.

La lenghìstica as divid an sinch part prinsipaj:
 la fonologìa (lë studi dij son, o fonema),
 la morfologìa (lë studi dle part ëd le paròle, com "un-" e "-oma"),
 la sintassi (lë studi ëd l'órdin ëd le paròle e ëd com le fras a son fàite),
 la semàntica (lë studi dël significà dle paròle),
 la pragmàtica (lë studi dij significà secondari dle paròle, diferent dal signifià literal). 

A-i é vàire sòrt ëd lenghista. Chèich lenghista a son lenghista téorich, visadì a studio la teorìa dij langagi; d'àutri a son lenghista stòrich (visadì a studio la stòria dij langagi e com a son cangià); d'àutr ancor a son sociolenghista, visadì a studio com dle partìe diferente ëd përson-e a peulo dovré an manera diferenta ij langagi. Chèich lenghista a son lenghista aplicà, com ij lenghista forens, ch'a deuvro la lenghìstica për j'anvestigassion criminaj, o com ij lenghista computassionaj, ch'a preuvo a fé capì le lenghe a j'ordinator.

Categorìa:Lenghìstica